El congrés va tractar quatre temes principals:
La trobada va incloure quatre simposis principals centrats en un dels quatre temes, que combinaven presentacions orals al matí (ponents convidats) i pòsters a la tarda, que s'exhibien i tothom qui ho desitjava els podia presentar oralment.
El congrés pretenia promoure fòrums de discussió i, en concret, discussions interdisciplinàries i transfrontereres.
Es posà èmfasi en les presentacions de pòsters i en els fòrums de discussió, a través d'intervencions curtes.
1) Gestió d'espais volcànics protegits
L'objectiu d'aquesta sessió va ser discutir els principals aspectes de la gestió en espais volcànics protegits.
Aquests inclouen la planificació de la gestió i la participació de les persones i empreses locals, a partir d'experiències concretes i bones pràctiques.
Molts dels espais volcànics del món tenen algun tipus de protecció legal i, per tant, aquests llocs tenen una experiència considerable en la gestió de l'ús del sòl, la interacció amb la societat i els valors naturals.
Les experiències de gestió més reeixides poden ser font d'inspiració per a altres àrees.
La gestió també implica la presentació d'informes i l'avaluació de l'eficàcia, les tècniques per a la protecció del medi ambient i molts aspectes relacionats amb l'ús públic i la participació de la societat en els volcans.
Quines són les eines de gestió i les pràctiques clau en espais volcànics protegits?
Quines tenen una aplicació més estesa?
Hi ha aspectes en entorns concrets que podrien tenir més valor?
Com es podrien aplicar les lliçons de la gestió?
Com a estudi de cas i com una manera d'estimular el debat sobre les pràctiques de gestió, es va organitzar un viatge de camp a la Zona Volcànica de la Garrotxa.
Es van veure diferents aspectes de la gestió del parc natural: la gestió de visitants, la conservació del patrimoni natural (diversitat geològica i biològica, aigua, sòl i paisatge), la participació de la població local en la gestió del Parc (municipis, agricultors, caçadors, associacions locals, etc.), i la influència de la gestió del Parc Natural en la millora de les condicions de vida de la població rural.
Aquests són alguns dels temes que es van presentar.
Emili BASSOLS (Parc Natural de la Zona Volcànica de la Garrotxa: Espanya)
2) Els valors científics i la recerca en els espais volcànics protegits
Els volcans són laboratoris naturals que contenen proves sobre el funcionament intern del planeta i la formació dels accidents geogràfics i paisatges primigenis.
A més, creen hàbitats únics i demostren els processos de colonització ecològica i d'adaptació biològica.
Alguns espais volcànics també contenen importants recursos naturals, com ara els dipòsits de roques i minerals, fonts d'energia geotèrmica i aigua mineral potable.
Entendre les catàstrofes naturals i la seguretat pública associades als volcans, i ajudar a gestionar-les, també pot ser un motor important per a la recerca.
La majoria d'espais volcànics protegits han estat designats perquè tenen un valor geològic, ecològic, paisatgístic i cultural especial, tot i que alguns han estat adaptats per la societat o l'han beneficiat.
Quins són aquests valors en els espais volcànics protegits del món?
Quines iniciatives de recerca hi ha en curs per entendre'ls i comprendre'n les implicacions i els beneficis per a la societat?
A més, la conservació i gestió de qualsevol espai protegit s'ha de basar en una sòlida comprensió dels valors naturals i culturals.
En què es basa la conservació de terrenys volcànics i quines són les millors pràctiques per dur-la a terme?
Joan MARTÍ (Institut de Ciències de la Terra Jaume Almera (IJA)-CSIC)
3) L'ús del geoturisme com una eina per fomentar el desenvolupament sostenible de la comunitat en espais volcànics protegits
El geoturisme és el turisme basat en la geologia que fomenta la conservació geològica, però no oblida el desenvolupament econòmic i social de les comunitats locals.
Una mena de geoturisme és el 'turisme volcànic'.
Els volcans i els terrenys volcànics fascinen arreu del món i un gran nombre de persones els visiten cada any.
Aquestes visites a paisatges on hi ha volcans actius i extints proporcionen esbarjo, aventura i diversió a moltes persones.
També ofereixen oportunitats per observar, aprendre i apreciar la força i el paper de l'activitat volcànica en la construcció de la superfície del planeta.
La majoria de les àrees volcàniques protegides han generat productes turístics de gran interès i oportunitats per a l'ús públic que han aportat beneficis substancials per a la comunitat.
Aquest simposi es posa les preguntes següents: Quins són els beneficis del turisme en els espais volcànics?
Quins productes innovadors i programes de turisme coordinats existeixen?
Un element clau de qualsevol forma de desenvolupament del turisme és la interpretació.
Les preguntes clau que cal formular són: Quins elements constitueixen una interpretació eficaç i de qualitat?
Com es pot utilitzar la interpretació de cara a la informació i l'educació?
Un altre aspecte del turisme volcànic és la "seguretat pública" en entorns a voltes perillosos.
Les preguntes que es tracten aquí són, entre d'altres: Com es gestiona la seguretat pública?
Quins criteris poden donar forma al disseny i la gestió de programes de turisme de volcans?
4) Educació i comunicació ambiental en espais volcànics protegits.
Els volcans i els espais volcànics són recursos importants per a l'educació pública.
No hi ha cap altre fenomen natural que demostri tan clarament la força i la dinàmica del planeta, la formació sobtada de roques, accidents geogràfics i paisatges, o la colonització que de les superfícies de noves terres fan plantes, animals i éssers humans.
D'altra banda, des de temps immemorials les cultures humanes han venerat aquest fenomen impressionant.
Per tant, els espais volcànics protegits proporcionen enormes oportunitats per comunicar els espectaculars processos de formació de la terra, així com la comprensió dels valors de la ciència i la conservació d'un visitant que ja arriba corprès.
Els gestors d'espais protegits tenen moltes eines per comunicar-se amb els diversos públics (locals o visitants nacionals i internacionals, grups formals o no formals, des de nens fins a famílies passant per grups organitzats).
Quins exemples de pràctiques i programes innovadors existeixen?
Com podem garantir l'eficàcia de la comunicació de missatges clau?
Comunicació pel Patrimoni: Espanya)
Tema del dia: Els valors científics i la recerca en els espais volcànics protegits
Tema del dia: L'ús del geoturisme com una eina per fomentar el desenvolupament sostenible de la comunitat en espais volcànics protegits
Tema del dia: Educació i comunicació ambiental en espais volcànics protegits.